Updated: 22 Dec, 2018 12:10 PM
भोपाल: पूर्व मुख्यमंत्री दिग्विजय सिहं ने बीजेपी के नेताओं पर भगवान हनुमान की जाति बताए जाने पर बड़ा हमला बोला है। उन्होंने कहा है कि हम तो भगवान हनुमान को ईश्वर का अवतार मानते हैं और बीजेपी वाले उन्हें दलित, मुसलमान और जाट बताते हैं। दिग्विजय ने ट्वीट किया है कि, 'भाजपा नेता गण यह कौन से धर्म का पालन कर रहे हैं? भाजपा के मुख्य मंत्री हनुमान को दलित बताते हैं भाजपा के विधान परिषद के सदस्य उन्हें मुसलमान बताते हैं भाजपा के मंत्री उन्हें जाट बताते हैं। हम तो उन्हें ईश्वर का अवतार मानते हैं। जय बजरंग बली तोड़ ऐसे लोगों की नली !
बता दें कि उत्तर प्रदेश के मुख्यमंत्री योगी आदित्यनाथ ने राजस्थान में चुनाव प्रचार के दौरान भगवान हनुमान को दलित बताया था, उसके बाद हाल में ही यूपी के विधान परिषद के सदस्य बुक्कल नवाब ने भी हनुमान को मुसलमान बताया और फिर योगी सरकार मेॆ धर्मार्थ कार्य मंत्री लक्ष्मी नारायण चौधरी ने विधान परिषद में हनुमान को जाट बता दिया। बीजेपी नेताओं की भगवान हनुमान के प्रति हो रही इस बयान बाजी की चौतरफा आलोचना की जा रही है।
दिग्विजय का बीजेपी पर हमला